open-index/open-wikipedia-markdown huggingface dataset:
Helen Gallagher

**Helen Gallagher** (19. heinäkuuta 1926 – 24. marraskuuta 2024) oli yhdysvaltalainen näyttelijä. 

New Yorkissa vuonna 1926 syntyneellä Gallagherilla oli englantilaisia, irlantilaisia ja ranskalaisia sukujuuria. Hänet tunnettiin vuosikymmenien ajan Broadway-esiintyjänä. Hänellä oli rooleja muiden muassa musikaaleissa *Make a Wish*, *Hazel Flagg*, *Portofino*, *High Button Shoes*, *Sweet Charity* ja *Cry For Us All*. Hänelle on myönnetty Tony-palkinnot roolista musikaalissa *Pal Joey* vuonna 1952 sekä musikaalissa *No, No, Nanette* 1971. 

Vuonna 1977 Gallagher esiintyi elokuvassa *[[Roseland]]*. Hänellä oli lisäksi merkittävä televisiorooli sarjassa *Ryan's Hope* vuosina 1975–1989. Hän voitti Maeve Ryanin osallaan Emmy-palkinnot vuosina 1976, 1977 ja 1988. 

Gallagherilla oli vähäisempiä televisiorooleja *Ryan's Hopen* päätyttyä. Hän oli naimisissa Frank Wisen kanssa, mutta erosi jo 1958. 

## Lähteet
LiveZone

**LiveZone** on ruotsalainen musiikkitallenteiden julkaisija. Yhtiön julkaisuihin kuuluvat esimerkiksi musiikkivideot ja -DVD:t. Yhtiö toimii yhteistyössä muun muassa Pan Visionin EMA Telstarin kanssa.

## Aiheesta muualla
* Virallinen kotisivu
Sundancen elokuvajuhlat

**Sundancen elokuvajuhlat** () on elokuvajuhla, joka järjestetään vuosittain Park Cityn kaupungissa Utahissa, Yhdysvalloissa. Tapahtuma luetaan merkittävyydeltään samaan joukkoon Cannesin, Venetsian, Berliinin ja Toronton elokuvajuhlien kanssa.

Elokuvajuhlat järjestettiin ensimmäisen kerran syyskuussa 1978 Salt Lake Cityssä, tuolloin nimellä **Utah/US Film Festival**. Sydney Pollackin puolittain vitsinä esittämän ehdotuksen perusteella vuoden 1980 tapahtumaa päätettiin lykätä tammikuulle 1981 ja järjestää se Park Cityn talviurheilukaupungissa useampien kävijöiden houkuttelemiseksi.

Vuonna 1985 elokuvajuhlien järjestäjätahoksi tuli Sundance Institute, mutta tapahtuman nimi vaihtui Sundancen elokuvajuhliksi vasta vuonna 1991. Robert Redfordin perustama Sundance Institute ja siten myös elokuvajuhlat saivat nimensä Sundance Kidiltä, jota Redford esitti vuoden 1969 elokuvassa *[[Butch ja Kid – auringonlaskun ratsastajat]]*.

## Suomalaiset Sundancessa
Jenni Toivoniemen *Treffit* voitti Sundancen elokuvajuhlien kansainvälisen lyhytelokuvakilpailun vuonna 2013. Saamelaisen Marja Helanderin *Eatnanvuloš Lottit – Maan sisällä linnut* (2018) otti osaa Sundancen lyhytelokuvakilpailuun vuonna 2018. Ohjaaja Teemu Niukkasen ja käsikirjoittaja Antti Toivosen *Saatanan kanit* nähtiin ensi-illassa Sundancen festivaalilla 2017. Niukkasen ja Toivosen lyhytelokuva *Onko sulla nälkä?* otti osaa lyhytelokuvien kilpasarjaan 2019.

Sundancen elokuvajuhlilla esitettiin tammikuussa 2022 kolme suomalaista elokuvaa: Alli Haapasalon *[[Tytöt tytöt tytöt]]*, Hanna Bergholmin *[[Pahanhautoja]]* sekä Tania Andersonin dokumentti *The Mission*. Niistä Haapasalon elokuva oli valittu kansainväliseen kilpasarjaan.

## Lähteet

## Aiheesta muualla

* Virallinen sivusto
Rasmus (satuhahmo)

**Rasmus** on päähenkilö Astrid Lindgrenin kahdessa satukirjassa. Kirjoissa Rasmus on pieni 9-vuotias poika. Hänellä ei ole vanhempia ja hän asuu lastenkodissa. Hän haluaisi saada kodin, mutta kukaan ei halua suoratukkaista poikaa. Rasmus karkaa ja lähtee kulkurin matkaan. Kulkuri on palaamassa kotiinsa ja Rasmus saa tietää saavansa vanhemmat, mutta haluaakin jäädä mieluummin kulkurin seuraan, josta vaimoineen tuleekin sitten Rasmukselle vanhemmat.

Kirjan *Rasmus, Pontus ja Höpö* Rasmukselle ja kirjan *Rasmus ja kulkuri* Rasmukselle yhteistä on vain se, että Eskil Dalenius näytteli molempia hahmoja 1950-luvun elokuvissa.

Rasmuksesta on tehty myös kolme elokuvaa.

## Rasmus-kirjat
* *Rasmus ja kulkuri* (*Rasmus på luffen* 1956; suom. WSOY 1956)
* *Rasmus, Pontus ja Höpö* (*Rasmus, Pontus och Toker* 1957; suom. WSOY 1958)

## Elokuvat
* *Luffaren och Rasmus* 1955, ohjaus Rolf Husberg radioteatteriin tehdyn käsikirjoituksen pohjalta
* *Rasmus på luffen* 1981, ohjaus Olle Hellbom
* *Rasmus, Pontus och Toker* 1956, ohjaus Stig Olin

## Aiheesta muualla
* http://www.astridlindgren.se
Goregrind

**Goregrind**, (toiselta nimeltään **grindgore**), on grindcoren alalaji, joka muistuttaa musiikkityylejä kuten death metal, thrash metal, ja crust punk. Pääasialliset ominaisuudet, jotka musiikillisesti erottavat goregrindin ja grindcoren voidaan supistaa kahteen asiaan:
#Oktaavisen vaihtajan käyttö, joka luo tyylille ominaisen matalan, rouhean ja räkäisen laulun, kuten kauhuelokuvien efektit, joita käytetään usein riivatuilla, demonisilla tai epäkuolleilla hahmoilla. Regurgitate on hyvä esimerkki tällaisesta laulutyylistä.
#On enemmän metallimusiikin tyylistä, tai käytetään enemmän (pääasiassa myöhemmin) alkuperäisesti kehitettyä matalaa murinaa, jota useimmin tavataan tavallisessa death metallissa. Tämä viittaa crust punk -vaikutteisuuteen.

Goregrindin aloittajaksi voidaan sanoa Carcassia (1985 - 1995). Tyyli on silti muuttunut alkuperäisestä Carcassin luomasta vaikutelmasta, mikä oli thrash metal ja hardcore punk -vaikutteista. Tämä oli suosittua 1980-luvun underground-skenessä. Carcass käytti säröä, lääketieteellisiä aiheita ja käytti kaiken yhteydessä "raakoja" aiheita, joka on osa yhtyeen alkuperäistä tyyliä, jota on myös käytetty hardcore and grindcore -skeneissä. Esimerkki sanoituksista on alhaalla (laulusta *Crepitating Bowel Erosion* albumilta Symphonies of Sickness):

:"An abrasive concoction is formed in my throat
:Methylated bile, jaundiced kidneys bloat
:Tumorous stomach, coughing up gall
:The thorax infected with furuncles and boils"

Yhtyeen muut sanoitukset olivat tavallisia, joihin sekoitettiin lääketieteellisyyttä ja kehon ominaisuuksien häiriöitä. Sittemmin heidän tyylinsä muuttui, jossa he keskittyivät enemmän heavy metaliin fuusioituna muilla tyylilajeilla.

## Mainitsemisen arvoisia yhtyeitä
* Last Days of Humanity
* Carcass
* Regurgitate
* Sikfuk
* Cock and Ball Torture
* Torsofuck
* Lividity
* Impetigo
* General Surgery
* Paracoccidioidomicosisproctitissarcomucosis

## Aiheesta muualla
*Grindcore Finland Suomalainen Grindcore ja Goregrind foorumi
*Grindcore and Goregrind -foorumi 
*Goregrind-tietosanakirja 
*Braindead Webzine 
*Nuclear Abominations
Jarkko Huovila

**Jarkko Huovila** (s. 15. marraskuuta 1975) on suomalainen suunnistaja, viestin maailmanmestari ja moninkertainen arvokisamitalisti. Tampereen Pyrintöä edustanutta Huovilaa valmentaa Juha Liukkonen. Hän on voittanut kaksi kertaa (2000, 2003) Jukolan viestin norjalaisen Halden SK:n riveissä. Kauden 2012 alussa Huovila siirtyi Kalevan Rastiin. Kolmas Jukolan voitto tuli 2012 Vantaalla käydyssä kilpailussa. Nykyisin Huovila edustaa Kalevan Rastia.

## Saavutukset
### [[Suunnistuksen maailmanmestaruuskilpailut|MM-kilpailut]]
*2001 normaalimatkalla 10., viestissä kultaa
*2003 normaalimatkalla 17., viestissä hopeaa
*2004 keskimatkalla 11., viestissä 4.
*2005 keskimatkalla pronssia, viestissä 5.
*2006 keskimatkalla hopeaa, viestissä hopeaa
*2007 keskimatkalla 12.
*2008 keskimatkalla 19., viestissä 6.
*2009 sprintissä 33., keskimatkalla 22.

### [[Suunnistuksen Euroopan-mestaruuskilpailut|EM-kilpailut]]
*2000 lyhyellä matkalla 29., pitkällä matkalla 7. 
*2002 sprintissä 35., pikamatkalla 29., normaalimatkalla 30. 
*2004 keskimatkalla hopeaa, normaalimatkalla 11., viestissä kultaa 
*2006 keskimatkalla 8., pitkällä matkalla 18., viestissä 7. 
*2008 sprintissä karsiutui loppukilpailusta, keskimatkalla 8., viestissä pronssia 

### PM-kilpailut
*2001 viestissä 6.
*2003 normaalimatkalla 5. 
*2005 keskimatkalla 4., viestissä hopeaa
*2007 sprintissä 6., keskimatkalla kultaa, viestissä 4.
*2009 keskimatkalla 24., pitkällä matkalla ja viestissä 11.

### SM-kilpailut
*1996 viestissä kultaa
*1998 normaalimatkalla pronssia, viestissä hopeaa
*1999 viestissä kultaa
*2005 pikamatkalla hopeaa
*2006 yösuunnistuksessa hopeaa
*2007 erikoispitkällä matkalla kultaa, viestissä hopeaa
*2009 sprintissä pronssia, erikoispitkällä matkalla kultaa, viestissä pronssia

### Maailmancup
*2004 yhteispisteissä 4., osakilpailuissa kerran 2. ja 3. 
*2005 yhteispisteissä 9., osakilpailuissa kerran 3.
*2006 yhteispisteissä 6., osakilpailuissa kerran 2. ja 3.
*2007 yhteispisteissä 20.
*2008 yhteispisteissä 49.
*2009 yhteispisteissä 51.

### Nuorten MM-kilpailut
*1994 viestissä hopeaa
*1995 viestissä pronssia

## Lähteet
Anni-Maija Fincke

**Anni-Maija Fincke** (s. 21. joulukuuta 1984) on suomalainen maajoukkuesuunnistaja. Hän on voittanut viestissä kaksi maailmanmestaruutta. Tampereella asuvaa, Tampereen Pyrintöä edustavaa Finckeä valmentaa Juha Taini.
 
## Saavutukset
### [[Suunnistuksen maailmanmestaruuskilpailut|MM-kilpailut]]
* 2005 keskimatkalla viides
* 2006 sprintissä 13., keskimatkalla seitsemäs
* 2009 sprintissä kuudes, pitkällä matkalla seitsemäs
* 2010 sprintissä kahdeksas, keskimatkalla kuudes, viestissä kultaa
* 2011 sprintissä ja pitkällä matkalla kuudes, viestissä kultaa
* 2013 pitkällä matkalla kuudes, viestissä hopeaa
* 2016 pitkällä matkalla 12.

### [[Suunnistuksen Euroopan-mestaruuskilpailut|EM-kilpailut]]

* 2010 sprintissä 13., pitkällä matkalla kymmenes, viestissä hopeaa
* 2016 keskimatkalla 44., pitkällä matkalla 18.

### Avoimet PM-kilpailut
*2005 sprintissä 19., keskimatkalla 21., pitkällä matkalla 14., viestissä kultaa
*2009 sprintissä 24.,  keskimatkalla yhdeksäs, pitkällä matkalla seitsemäs, viestissä hopeaa

### SM-kilpailut
*2005 sprintissä hopeaa
*2007 erikoispitkällä matkalla hopeaa
*2009 keskimatkalla kultaa, sprintissä pronssia, erikoispitkällä matkalla pronssia

### Nuorten MM-kilpailut
*2003 normaalimatkalla hopeaa
*2004 keskimatkalla pronssia, viestissä hopeaa

### Venlojen viesti
*2010 voittaneen Tampereen Pyrinnön ankkuri
*2016 voittaneen Halden SK:n kolmas viestinviejä

### Naisten Tiomila
*2011 voittaneen Tampereen Pyrinnön ankkuri.

## Lähteet
IOI

**IOI** voi tarkoittaa seuraavia:
* Kansainväliset tietotekniikkaolympialaiset
* IO Interactive, tanskalainen pelitalo
* I.O.I, korealainen yhtye
Jerzy Kosinski

**Jerzy Kosinski**, alun perin **Kosiński** (14. kesäkuuta 1933 – 3. toukokuuta 1991) oli puolalaissyntyinen, vuodesta 1957 Yhdysvalloissa asunut kirjailija. 

Kosiński syntyi Łódźissa juutalaiseen, mutta holokaustin aikana katolisena esiintyneeseen sukuun. Hän valmistui Łódźin yliopistosta saaden oppiarvon pääaineinaan historia ja valtio-oppi. Yhdysvaltoihin muutettuaan hän valmistui vielä Columbian yliopistosta ja sai Guggenheim-stipendin. 

Yhdysvaltain kansalaisuuden vuonna 1965 saanut Kosinski oli vuosina 1962 – 1968 naimisissa Mary Haiward Weirin kanssa. Puolison kuoltua aivokasvaimeen Kosinski meni uusiin naimisiin Katherina von Fraunhoferin kanssa. Kosinskin novellikokoelma *Askelia* (1968) voitti vuonna 1969 Kansallisen kirjapalkinnon. Sen suomensi Pentti Saarikoski.

Romaani *Kirjava lintu* kuvaa Kosinskin väitettyjä henkilökohtaisia kokemuksia Saksan miehityksen ajalta Puolassa. Myöhemmin kävi ilmi, etteivät nämä kokemukset pitäneet paikkaansa. Teos kertoo pojasta, joka harhailee miehitetyssä Puolassa toisen maailmansodan aikana ja piilottelee. Jotkut kriitikot pitivät romaania puolalaisvastaisena.

## Todenmukaisuuden kyseenalaistaminen ja plagiointisyytökset

Vuonna 1982 The Village Voice -lehden tutkivat toimittajat väittivät saaneensa selville monia arkaluontoisia seikkoja Kosinskin elämästä ja tuotannosta: hänen teoksensa olivat nimettömän työryhmän tulosta, läpimurtoteos *Kirjava lintu* on käännetty puolan kielestä, *Mukana kuvassa* plagiaatti 1930-luvun puolalaisteoksesta. Runoilija George Reavey väitti kirjoittaneensa *Kirjavan linnun* tilauksesta. Toiset, kuten yhdysvaltalainen kustannustoimittaja ja kirjailija Eliot Weinberger, epäilivät, että Kosiński oli erityisesti uransa alkuvaiheessa kirjoittanut tekstinsä ensin puolaksi ja teettänyt niistä myöhemmin englanninkieliset versiot muiden kirjoittajien avulla julkaisua varten. Artikkeli esitti realistisemman kuvan Kosińskin elämästä holokaustin aikana – näkemyksen, jota tukivat elämäkertakirjailijat Joanna Siedlecka ja James Sloan. Artikkelin mukaan *Kirjava lintu*, jota oli pidetty osittain omaelämäkerrallisena, oli suurelta osin fiktiota. Tiedot osoittivat, että sen sijaan, että Kosiński olisi vaeltanut ympäri Puolan maaseutua kuten hänen fiktiivinen hahmonsa, hän vietti sotavuodet piilossa puolalaisten katolilaisten luona.

Syytöksiä ja salaliittoteorioita eivät lieventäneet Kosinskin taipumukset omaelämäkerrallisen faktan ja fiktion sekoittamiseen sekä teoksissaan että lausunnoissaan. Kosinski ei antanut syytöksille kunnollisia selityksiä vaan pikemminkin vältteli niitä loppuelämänsä ajan.

Kirjailija teki itsemurhan 57-vuotiaana.

## Lähteet

Käännös|:en:Jerzy Kosinski}}
Enjoy Incubus

**Enjoy Incubus** on amerikkalaisen rock-yhtyeen Incubusin EP, joka julkaistiin 7. tammikuuta 1997. Julkaisijana toimi Sony, joten se oli yhtyeen ensimmäinen suuresta levy-yhtiöstä julkaistu julkaisu. Se sisältää uudelleen nauhoitettuja versioita yhtyeen edelliseltä albumilta *[[Fungus Amongus]]ilta*, ja myös kaksi ennen julkaisematonta kappaletta, "Version" ja "Azwethinkweiz". 

## Kappaleet
#
#
#
#
#
#

## Kokoonpano
* Brandon Boyd – laulu, lyömäsoittimet
* Mike Einziger – kitara
* Dirk Lance – basso
* Jose Pasillas – rummut
* DJ Lyfe – DJ-mikseri
Michał Sędziwój

**Michał Sędziwój** (katso muita nimityksiä, 1566–1636) oli puolalainen alkemisti, lääkäri ja filosofi. Hän kehitti useita erilaisia tapoja tehdä ja puhdistaa happoja ja metalleja. Hän havaitsi muun muassa sen, että ilma ei koostu yhdestä ainoasta alkuaineesta ja sen, että ilma sisältää ainetta, jonka ansiosta eläminen on mahdollista. Aine tunnetaan nykyään happena. Sędziwój’n kirjoitukset olivat laajasti tunnettuja, ja hänen teoksiaan luki muun muassa Isaac Newton.

## Elämäkerta
Sędziwój’n syntymäpaikasta ei ole täyttä varmuutta, mutta todennäköisimmin hän syntyi Skorskossa tai Lukawicassa Puolassa. Hänen synnyinpäivästään tai vuodesta ei ole myöskään täyttä varmuutta. Vaihtoehtoina ovat vuosi 1556 tai 1566, joista jälkimmäistä pidetään yleisesti hyväksyttynä. Hänen vanhempansa Jacob Sedizimir ja Catherine Pelsz Rogowska olivat molemmat aatelissukuisia. He omistivat pienen kartanon Nowy Saczissa, Krakovassa.

Sędziwój kävi koulua Wienissä ja Leipzigissa. Viitteitä toisen asteen koulutuksesta ei ole, mutta hänen uskotaan opiskelleen krakovalaisen munkkiluostarin koulussa. Vuonna 1590 hän aloitti yliopisto-opinnot Leipzigissa. Vuoden Leipzigissa opiskelun jälkeen hän vaihtoi Wienin yliopistoon. Kandidaatin tutkinnon suorittamisesta ei ole löydetty viitteitä.

Vuonna 1593 Sędziwój sai paikan Pyhän saksalais-roomalaisen keisarikunnan keisarin Rudolf II:n kuriirina Prahassa. Vuonna 1594 Sędziwój avioitui varakkaan lesken Veronica Stieberin kanssa. 1590-luvun loppua kohti hänen vaikutusvaltansa hoveissa kasvoi merkittävästi. Samalla Sędziwój’n taloudellinen tila kohentui niin, että hän osti itselleen Fumbergin kartanon englantilaisen alkemistin Edward Kelleyn leskeltä. Hänen omistuksessaan oli lisäksi kaksi muuta kartanoa Lukawicissa ja Lhotassa. Vuonna 1598 hänet nimitettiin valtakunnanneuvokseksi ja hän ansaitsi niin paljon rahaa, että hänestä tuli pian Böömin merkittävin maanomistaja.

Sędziwój vangittiin rikkaan kauppias Koralekin huijaamisesta vuonna 1599. Hänen päästyään vapaaksi puolalainen Mikołaj Wolski esitteli hänet Puolan kuningas Sigismund III:lle, jonka hovissa hän palveli sihteerinä. Kuitenkin vuonna 1602 hän palasi takaisin Prahaan, jossa hänet nimitettiin jälleen valtakunnanneuvokseksi. 

Vuonna 1605 Sędziwój siirtyi Württembergin herttua Fredrich I:n hoviin. Tuolloin hän oli diplomaattisissa tehtävissä tarkoituksenaan saada Alexander Seton vapautettua vankilasta. 

## Lähteet
Juovatoka

**Juovatoka** (*Ilyodon whitei*) on hammaskarppikaloihin kuuluva laji. Se elää vain Meksikossa makeassa vedessä. Juovatoan vartalo on hopeanharmaa ja sen kyljessä kulkee musta juova. Se kasvaa noin kuusi senttimetriä pitkäksi.

## Lähteet
When Incubus Attacks Volume 1

**When Incubus Attacks Volume 1** on yhdysvaltalaisen rock-yhtyeen Incubusin EP, joka julkaistiin 22. elokuuta 2000. EP:n nimi on parodia FOXin televisio-ohjelmasta When Animals Attack!ista.

Kappaleet EP:lle äänitettiin vuosien 1999 ja 2000 albumin *[[Make Yourself]]* maailmankiertueella, lisäksi kappale ”Crowded Elevator” nauhoitettiin *Make Yourselfin* äänityksien aikaan. ”Crowded Elevator” oli ennemmin julkaistu albumin *Make Yourself* Japanin versiossa ja Euroopan ”Pardon Me” singlellä.

Yhdysvaltojen versio EP:stä oli rajoitettu 100 000 kopioon, mutta Kanadan versio on edelleen saatavilla. 

## Kappaleet
#
#
#
#
#
#
#

## Kappaleiden alkuperä
* 1997 – *[[S.C.I.E.N.C.E.]]* (Kappale #5)
* 1999 – *[[Make Yourself]]* (Kappaleet #1, 2, 3 & 6)
* 2000 – Ennemmin julkaisematon (Kappale #4)

## Listasijoitukset
**Albumi**
Clyde McPhatter

**Clyde McPhatter** (15. marraskuuta 1932 – 13. kesäkuuta 1972) oli merkittävimpiä varhaisia rhythm and blues -laulajia. Hän oli afroamerikkalainen baptisti ja syntyi Durhamissa, Pohjois-Carolinassa. 

McPhatter aloitti ammattiuransa Billy Ward and the Dominoes -yhtyeessä vuonna 1950. "Sixty Minute Man" oli huomattava menestys vuonna 1951. Myöhempiin hitteihin lukeutui "Have Mercy Baby", mutta McPhatter jätti yhtyeen 1953 ja perusti The Drifters -yhtyeen. Se sai levytyssopimuksen Atlantic Recordsilta, ja tunnetuimpien kappaleiden joukkoon lukeutuvat "Money Honey", "Such a Night", "Honey Love", "White Christmas" ja "Whatcha Gonna Do".

Jätettyään The Driftersin Clyde McPhatter aloitti soolouran. Ensimmäinen soolohitti "Love Has Joined Us Together" oli levytetty Ruth Brownin kanssa. Hänen tunnetuin laulunsa on "A Lover's Question", joka nousi listoille vuonna 1958. Laulaja sai Britanniassa ainoan listasijoituksensa vuonna 1956 levytyksellä "Treasure of Love". 

McPhatter siirtyi MGM Recordsille ja sitten Mercury Recordsille. Hänen 1960-luvun hittejään ovat "I Told Myself a Lie", "Think Me a Kiss" (1960), "Ta Ta", "I Never Knew" ja "Lover Please" (1962). Hän asui 1960-luvun lopulla tilapäisesti Englannissa, mutta palasi Yhdysvaltoihin, jossa kuoli 39-vuotiaana alkoholismin aiheuttamiin sydän-, maksa- ja munuaisvaurioihin. Hänen hautansa sijaitsee George Washington Memorial Parkissa New Jerseyssä.

Rock and Roll Hall of Fame myönsi McPhatterille postuumin paikan vuonna 1987. Hänet on kelpuutettu myös Rockabilly Hall of Fameen.
Grand Hotel

**Grand Hotel** tai **Grand Hôtel** voivat viitata ainakin seuraaviin asioihin:

Hotelleja:

*Grand Hôtel, hotelli Monte Carlossa
*Grand Hotel, hotelli Oslossa
*Grand Hôtel, hotelli Tukholmassa
*Grand Hotel Europe, hotelli Pietarissa

Taidetta:

**[[Grand Hotel (albumi)|Grand Hotel]]*, Procol Harumin albumi
**[[Grand Hotel (elokuva)|Grand Hotel]]*, yhdysvaltalainen elokuva
**[[Grand Hotel (kirja)|Grand Hotel]]*, Laila Hirvisaaren romaani.
Brandon Boyd

**Brandon Boyd** (s. 15. helmikuuta 1976 Van Nuys, Kalifornia) on yhdysvaltalainen muusikko ja taiteilija, joka toimii mm. alternative rock -yhtyeen Incubusin laulajana. 

## Elämä ja ura
Brandon Boyd kasvoi Kalifornian Calabasasissa. Hänen vanhemmillansa Priscilla "Dolly" Wisemanilla ja Charles Boydla, jolla oli molemmilla kokemusta viihdebisneksessä. Charles Boyd oli entinen Marlboro-mies. He kasvattivat hänestä taiteellista lapsesta saakka.  Hänen nuorempi veljensä Jason Boyd on myös laulaja, hän laulaa yhtyeessä Audiovent.  

Boyd valmistui Calabasas High Schoolista vuonna  1994, ja opiskeli Moorpark Collegessa kahden vuoden ajan, kunnes lopetti koulun ja alkoi soittaa musiikkia Incubusissa täysaikaisesti. Bändikaverinsa Boyd tunsi jo lapsuudestaan ja bändi harjoittelikin aluksi sen jäsenten autotalleissa.  

Boyd on kirjoittanut kirjat White Fluffy Clouds ja From the Murks of the Sultry Abyss, joissa hän kuvaa omia mietteitään ja jotka sisältävät myös runsaasti Boydin omaa kuvataidetta. Boyd on opiskellut kuvataidetta ja piti ensimmäisen taidenäyttelynsä nimeltä Ectoplasm vuonna 2008. 

## Lähteet
SSC-Khatumo

**Khatumo** on Somaliassa sijaitseva alue. Siihen rajautuvat idässä Puntmaan osavaltio ja lännessä Somalimaan osavaltio. Alueella on rajakiistoja kummankin rajan osavaltion kanssa. Khatumo syntyi, kun Puntmaalla ja Maakhir oli kiistoja niiden välissä olevan alueen öljysopimuksista.

Paikallinen klaani halusi päättää asioista itse ja julistautui itsenäiseksi 1. kesäkuuta 2007.  Väliaikaishallituksen parlamentti tukee Galmudugin autonomiaa, ja sen on tarkoitus liittyä yhdistyneeseen Somaliaan tulevaisuudessa. 

## Lähteet
M/S Independence of the Seas

**M/S Independence of the Seas** on Suomessa 2008 valmistunut Royal Caribbean Cruises Limitedin risteilyalus.

## Rakentaminen
Alus tilattiin marraskuussa 2003 Aker Yardsin Turun telakalta. Sen köli laskettiin telakkanumerolla 1354 ja alus laskettiin vesille 14. syyskuuta 2007. Alus luovutettiin 17. huhtikuuta 2008 bahamalaiselle Independence of The Seas Inc.:lle, joka siirsi aluksen hallinnoin Royal Caribbean Cruises Limitedille.

## Käyttöhistoria
Alus lähti samana päivänä Turusta kohti Osloa, missä se otti ensimmäiset matkustajansa.

Varustamo on ilmoittanut, että *Independence of the Seas* -aluksen kotisatama on Ison-Britannian Southampton, mistä alus tekee risteilyjä kesällä Euroopassa jotka suuntautuvat muun muassa Välimerelle ja Kanariansaarille. Talvella aluksen kotisatama on Yhdysvaltain Floridan Fort Lauderdale ja risteilyt suuntautuvat Karibianmerelle.

## Kuvagalleria

Image:Independence_of_the Seas.jpg|*Independence of the Seas* kuivatelakalla Turussa huhtikuussa 2007
Image:Independence of the Seas, Aker Yardsin telakalla Raisiossa, 6.10.2007.JPG|*Independence of the Seas* Aker Yardsin telakalla 6.10.2007
Image:Independence_of_the_Seas_8454.jpg|*Independence of the Seas* Turun Ruissalon edustalla 17.4.2008. Ensimmäinen matka on juuri alkanut.
Image:Independence of the Seas 4.jpg|*Independence of the Seas* Oslon satamassa
File:Independence_of_the_Seas_passing_Calshot_Spit_light.JPG


## Lähteet

## Aiheesta muualla
Mike Einziger

**Mike Einziger** (s. 21. kesäkuuta 1976 Los Angeles, Kalifornia) on alternative rock -yhtye Incubusin kitaristi ja myös oman sivuprojektinsa Time Lapse Consortiumin kitaristi. Incubusissa hän soittaa kitaran lisäksi pianoa, mellotronia, pipaa, syntetisaattoreita, sampleja, Rhodes- ja Wurlitzer-sähköpianoja ja muita kosketinsoittimia.

Einziger on tehnyt musiikin surffausdokumentti Flow'hun, jonka ohjasi Josh Landon.

## Varusteet
Aikaisemmin Einziger käytti Ibanezin kitaroita mutta *[[Enjoy Incubus]]* -EP:n aikoihin hän vaihtoi PRS-kitaroihin. Albumin *[[A Crow Left of the Murder...]]* aikoihin hän ryhtyi soittamaan Fenderin Jazzmaster-kitaroita, ja tuoreimmalla kiertueella hänen on nähty soittavan Gibson SG:tä.
George Boateng

**George Boateng** (s. 5. syyskuuta 1975 Nkawkaw, Ghana) on alankomaalainen jalkapalloilija, joka edustaa Nottingham Forestia. Pelipaikaltaan Boateng on keskikenttäpelaaja.

Boateng aloitti ammattilaisuransa vuonna 1994 Excelsior Rotterdamissa, josta siirtyi Feyenoordiin seuraavana vuonna. Noin 70 liigaottelun jälkeen hollantilainen siirtyi 220&nbsp;000 punnalla englantilaiseen Coventry Cityyn. Gordon Strachanin alaisuudessa Boateng pelasi puolustavana keskikenttäpelaajana ja auttoi joukkueensa Valioliigassa sijalle 15.

Seuraavalla kaudella Boateng kaupattiin Aston Villaan 4,5 miljoonalla punnalla. Yhteensä 131 ottelua (103 liigassa) Aston Villassa pelannut johdatti birminghamilais-joukkueen FA Cupin loppuotteluun, jossa Chelsea oli kuitenkin parempi numeroin 2–0. Kaudella 2001–02 Boateng ei ollut enää manageri Graham Taylorin suosiossa ja kesällä hänet myytiin Middlebroughiin 5 miljoonalla punnalla.

Kauden 2002–03 avauspelissä Southamptonia vastaan Boateng pelasi ensimmäistä kertaa täydet minuutit uudessa seurassaan. Vuonna 2004 Middlesbrough voitti liigacupin.

Alankomaiden jalkapallomaajoukkueessa Boateng debytoi marraskuussa 2001 1–1 tasapeliin päättyneessä ottelussa Tanskaa vastaan. Yhteensä Boateng on edustanut maajoukkuetta 4 kertaa.

## Lähteet

## Aiheesta muualla
*Soccerbase.com  
*Boatengin kotisivut
Ilkka Tiainen

**Ilkka Tiainen** -nimisiä henkilöitä ovat:

* Ilkka Tiainen, Valta kuuluu kansalle -puolueen poliitikko
* Ilkka Tiainen, rockmuusikko, Tyrävyö-yhtyeen jäsen.
Veli kuu

**Veli kuu** on Pepe Laaksosen ainoaksi jäänyt soololevy. Se julkaistiin vuonna 1988 vinyylilevynä ja C-kasettina. 

Albumia ei julkaistu koskaan CD-formaatissa. *Veli kuu* on sittemmin julkaistu Spotify-suoratoistopalvelussa.

## Kappaleet
# 
# 
# 
# 
# 
# 
# 
# 
# 
# 

## Muusikot
* Keimo Hirvonen – rummut
* Jussi Kinnunen – bassokitara
* Mikko Palomäki – kosketinsoitin
* Toni Lähteenmäki – laulu
* Salla Mertsalo – viulu
* Simo Laaksonen – haitari
* T. T. Oksala – kitara
* Pepe Laaksonen – laulu, kitara, bassokitara

### Tuotanto
* Äänitys ja miksaus: T. T. Oksala, Finnvox-studiot, maaliskuu 1988
* Kansikuva: Kari Riipinen
* Tuottajat: T. T. Oksala & Pepe Laaksonen

Lähde: 

## Lähteet
MAOL

**MAOL ry** eli **Matemaattisten Aineiden Opettajien Liitto MAOL ry** on vuonna 1935 perustettu pedagoginen ainejärjestö, joka toimii matemaattis-luonnontieteellisen kulttuurin puolestapuhujana ja opetuksen kehittäjänä suomalaisessa yhteiskunnassa. Liitto harjoittaa julkaisu- ja koulutus- ja tiedotustoimintaa.  

MAOL julkaisi aiemmin myös taulukkokirjaa, jota käytettiin apuna muun muassa ylioppilastutkintoa tehdessä. Painos uusittiin 5–10 vuoden välein, jolloin opetussuunnitelmien mukaisten sisältöjen lisäksi myös kirjan kansien väritys muuttui. Nykyään taulukot sisältyvät sähköisenä ylioppilastutkinnon koejärjestelmään.

## Kilpailut
MAOL järjestää vuosittain kansalliset Neljän tieteen kisat eli peruskoulun matematiikkakilpailun ja lukiossa fysiikka-, kemia- ja matematiikkakilpailut sekä Datatähti-kilpailun, johon saavat osallistua myös peruskoululaiset.

## Koepaketit ja muu materiaali
MAOL julkaisee opettajien käyttöön erilaisia koepaketteja helpottamaan kokeiden laatimistyötä ja varmentamaan esimerkiksi lukioiden kurssikokeiden yhteismitallisuutta eri puolilla Suomea. Myös ylioppilaskirjoituksiin valmentavat preliminäärikokeet kuuluvat MAOL:n kautta saataviin materiaaleihin. Koulut voivat tilata näitä materiaaleja MAOL:n omistaman kustannusyhtiön MFKA -kustannuksen kautta. MFKA markkinoi myös muuta luonnontieteiden opetustyötä edesauttavaa materiaalia.

## Dimensio
MAOL julkaisee jäsenlehteä nimeltä Dimensio, joka ilmestyy kuudesti vuodessa. Dimension artikkeleista on luonnontieteiden opettajien lisäksi hyötyä myös mm. YO-kirjoitusten tuloksista kiinnostuneille opiskelijoille, sillä kunkin YO-kirjoituskerran jälkeen lehdessä julkaistaan yksityiskohtainen analyysi niin matematiikan, fysiikan kuin kemiankin vastauksista.

## Lähteet

## Aiheesta muualla
* MAOL ry:n sivut
*  Dimension verkkolehti 
* MFKA:n sivut
Renault Estafette

**Renault Estafette** on Renault’n vuosina 1959–1980 valmistama pakettiauto. Malli saavutti suuren suosion jakelukäytössä. Estafetteä valmistettiin lähes muuttumattomana noin kaksikymmentä vuotta, kunnes vuonna 1980 sen korvasi Renault Trafic.

## Aiheesta muualla
Mestarietsivä Lurppa

**Mestarietsivä Lurppa** () on yhdysvaltalainen Hanna-Barbera-yhtiön tuottama animaatiosarja vuosina 1993–1994, joka kesti yhden tuotantokauden. Sarja oli ''Tom & Jerry Kids'' -animaation spin-off, jossa päähahmoina esiintyivät etsivä Droopy ja hänen poikansa Dripple.

## Sarjassa esiintyviä hahmoja
*Lurppa (*Droopy*)
*Dripple
*rouva Vavoom
*McWolf
*The Yolker
*Lightning Bolt the Super Squirrel
*Screwball Squirrel
*Dweeble

## Ääninäyttelijät

## Aiheesta muualla

* tvguide.com
* TV.com 
* Toonarific
Juuripaine

**Juuripaine** on osmoottinen paine, joka edistää veden nousua kasvissa. Sen aiheuttaa juuriin imeytyvä vesi ja juurisolujen aktiivinen toiminta.

Juuripaineen lisäksi haihtumisimu ja kasvin putkiloiden kapillaari-ilmiö ovat kasviin vettä nostavia tekijöitä. Juuripaineen merkitys on suurin keväällä, jolloin haihtumisimu on usein vähäistä.

## Katso myös
*Transpiraatio
*Osmoosi

## Lähteet
*
Haihtumisimu

**Haihtumisimu** on ilmiö, jonka myötä vesi nousee kasveihin. Vesi on koheesion vuoksi ohuina nauhoina kasvin puuosassa. Kun vesinauhan yläpäästä haihtuu ilmarakojen kautta vesimolekyylejä, nauha nousee ja alas liittyy uusia vesimolekyylejä.

Vettä kasviin nostavia tekijöitä ovat myös juuripaine ja kasvin putkiloiden kapillaari-ilmiö.

## Katso myös
* Transpiraatio
* Osmoosi

## Lähteet
* 

## Aiheesta muualla
* 
*
Newsky

**Pentti Heikki Nevalainen** (22. toukokuuta 1933 Tampere – 20. heinäkuuta 2020 Helsinki) oli suomalainen muusikko ja viulunrakentaja, joka on levyttänyt muun muassa yhden kasetillisen levy-yhtiö Satsangalle vuonna 1976.

Nevalainen tunnettiin erityisesti viulistina ja hän käytti taiteilijanimiä: Pentti H. Nevalainen, Newsky, Pentti " Newsky " Nevalainen, Pentti "Newski" Nevalainen, ja Pentti Newsky Nevalainen. Hän toimi myös viulunrakentajana ja keksijänä. Nevalainen  oli perehtynyt alttoviulistien soittimiin. *Reikäviulun* eli laajasoitinviulun kehittivät Pentti Nevalainen ja viulun- ja alttoviulunsoitonopettaja Heikki Puukko 1990–luvun alussa.

Pentti Nevalaisen isä oli näyttelijä Henrik Sefanias Nevalainen, joka oli myös näyttelijä Liisa Nevalaisen isä.

Nevalainen on haudattu Maunulan uurnalehtoon Helsinkiin.

## Diskografia
* Juhani Lahti, Pentti Nevalainen, Tommy Nordström, Berthold Laszio – Pienessä Pölyssä Ja Humpan Hurmassa (1974)
* Tumma yö viihdettä viululla ja kitaralla (1976)
* Newsky, Kari Lindqvist, Lasse Kuusela, Petri Hohenthal – Juttutupa (1981) (kasetti)

## Lähteet
* 

### Viitteet

## Aiheesta muualla
* 
* Henrik Sefanias Nevalainen, Geneanet https://gw.geneanet.org/johannes34?n=nevalainen&oc=&p=henrik+sefanias
Schwäbisch Gmünd

**Schwäbisch Gmünd** []  on kaupunki Baden-Württembergin osavaltiossa, Saksassa. Se sijaitsee osavaltionsa itäosassa, noin 50 kilometriä itään Stuttgartista. Se kuuluu Ostalbkreisin piirikuntaan ja Stuttgartin hallintopiiriin. Vuodesta 1805 vuoteen 1934 kaupungin nimi oli **Gmünd**.

Kesäkuun 2022 lopulla Schwäbisch Gmündin asukasluku oli 62&nbsp;205. Kaupunki on pinta-alaltaan 113,81 neliökilometrin suuruinen. Kaupunki on asukasluvultaan piirikuntansa toiseksi suurin kaupunki hallintokaupunki Aalenin jälkeen. Schwäbisch Gmünd muodostuu ydinkaupungista ja yhdestätoista kaupunginosasta.

Kaupungissa on ollut merkittävää metalli- ja koruteollisuutta. Toisen maailmansodan jälkeen Schwäbisch Gmündiin kehittyi myös lasiteollisuutta.

## Historia
Schwäbisch Gmünd sai kaupunkioikeudet 1100-luvun keskivaiheilla. Se oli niin kutsuttu vapaa valtakunnankaupunki () vuodesta 1268 vuoteen 1803, jolloin siitä tuli osa Württembergiä. Vuonna 1861 kaupunkiin avattiin rautatieyhteys. Toisessa maailmansodassa Schwäbisch Gmünd säilyi vahingoittumattomana.

## Ystävyyskaupungit
Schwäbisch Gmündillä on viisi ystävyyskaupunkia:
*  Barnsley, Yhdistynyt kuningaskunta (vuodesta 1971)
*  Antibes, Ranska (vuodesta 1976)
*  Bethlehem, Yhdysvallat (vuodesta 1991)
*  Székesfehérvár, Unkari (vuodesta 1991)
*  Faenza, Italia (vuodesta 2001)

## Lähteet

## Aiheesta muualla

* Kaupungin verkkosivusto
Basingstoke Bison

**Basingstoke Bison** on englantilainen jääkiekkoseura Basingstokesta Hampshiressä. Seura pelaa Englannin toisella sarjatasolla, National Ice Hockey Leaguessa. Bison pelaa ottelunsa Silver Dome Arenalla. Seuran värit ovat musta, valkoinen ja punainen. Sen logo on vastaavanlainen kuin NHL-seura Buffalo Sabresilla kausilla 1997–2006.

## Historia
Seura perustettiin vuonna 1988 nimellä **Basingstoke Beavers**, ja vuonna 1995 se vaihtoi nimensä Bisoniksi.

Bison nousi Englannin silloiseen pääsarjaan Superleagueen vuonna 1996, mutta putosi takaisin British National Leagueen vuonna 1998. Vuonna 2003 Bison liittyi uuteen Elite Ice Hockey Leagueen.

Huhtikuussa 2007 David Taylor, joka omistaa myös osan Bracknell Bees -seurasta, osti Basingstoke Bisonin.

Joukkue pelasi maan pääsarjassa kauteen 2008–2009 saakka, jonka jälkeen se liittyi alemman sarjaportaan EIPHL:ään kaudeksi 2009–2010.

## Pelaajat
Ulf Ekman

**Ulf Ekman** (s. 8. joulukuuta 1950 Göteborg, Ruotsi) on karismaattisen uskonnollisen Livets Ord -liikkeen perustaja. Koulutukseltaan hän on sekä teologian että filosofian kandidaatti. Ekman on perustanut myös Livets Ord University -opiston ja Word of Life -raamattukoulun. Uppsalassa toimivan ensimmäisen Livets Ord -seurakunnan myötä Uskon Sana -liike rantautui Ruotsiin vuonna 1983. Ekman toimi seurakunnan johtajana vuoteen 2002 asti, kunnes luovutti toimen Robert Ekhille voidakseen keskittyä kansainväliseen työhönsä. 9. maaliskuuta 2014 kirjoittamassaan kirjeessä ja saarnassaan hän ilmoitti kääntyvänsä katoliseksi.

Katoliseen kirkkoon siirryttyään Ekman on ollut mukana hiippakunnallisessa evankeliointikoulutuksessa, opettaen eri seurakunnissa pappeja ja seurakuntalaisia evankelioimaan.

## Lähteet

## Suomennettuja teoksia
*Ulf ja Birgitta Ekman: *Suuri Löytö: matkamme katoliseen kirkkoon*. Hemmingus 2025
Kaisla-alus

**Kaisla-alus** on kaisloista tehty laiva tai vene, jollaisia on ollut Faaraoiden Egyptissä, intiaaneilla Perun Titicacajärvellä ja Kaksoisvirtainmaassa sumereilla. 
Sumerilainen kaislalaiva tunnetaan nimellä magur eli **MA-GUR**. Norjalainen tutkija Thor Heyerdahl rakensi kaislalaivan nimeltä Ra, joka upposi Atlantin ylitysretkellä, koska sitä ei osattu tehdä oikein. Ra II selvisi Atlantin ylityksestä. Lopulta Heyerdahl rakensi sumerilaisten alusta jäljittelevän kaislalaivan, joka purjehti Persian lahdella ja Intian valtamerellä Irakista Djiboutiin asti.

## Aiheesta muualla

*Reed Boats on Lake Titicaca
*Qala Yampu 
*Abora III 
*Nile Reed boat
Limor Livnat

**Limor Livnat** (, s. 22. syyskuuta 1950 Haifa, Israel) on israelilainen Likud-puoluetta edustava poliitikko ja entinen opetusministeri ja kulttuuriministeri.

Livnat valittiin knessetiin ensimmäisen kerran varasijalta 1992. 1996 hänet nimitettiin Benjamin Netanjahun hallitukseen viestintäministeriksi ja 2001 opetusministeriksi Ariel Sharonin hallitukseen. Vuonna 2009 muodostetussa oikeistohallituksessa hän on kulttuuriministeri.

## Lähteet
Sindelfingen

**Sindelfingen** on kaupunki Baden-Württembergin osavaltiossa Saksassa. Se sijaitsee osavaltionsa keskiosassa, noin 15 kilometriä lounaaseen Stuttgartista. Kaupunki kuuluu Stuttgartin hallintopiiriin ja on Böblingenin piirikunnan väekkäin kaupunki.

Sindelfingenin asukasluku syyskuun 2022 lopussa oli 65&nbsp;100. Kaupunki on pinta-alaltaan 50,85 neliökilometrin suuruinen. Sindenfeldenin korkein kohta on 543 metriä korkea Dachsklinge. Kaupunkia rajaavat Stuttgart, Leinfelden-Echterdingen, Böblingen, Aidlingen, Grafenau, Magstadt ja Leonberg.

Sindelfingenin talous perustuu paljolti autoteollisuuteen. Kaupungissa sijaitsee muun muassa Mercedes-Benz Groupin tehdas.

## Historia
Varhaisin maininta kirjallisissa lähteissä Sindelfingenistä ajoittuu vuodelle 1155. Kaupungin perusti virallisesti kreivi Rudolf von Tübingen-Herrenberg vuonna 1263. Vuonna 1915 Sindelfingeniin perustettiin Daimler-Motoren-Gesellschaftin tehdas, ja 1900-luvulla kaupungista kehittyi teollisuuskaupunki. Vuonna 1971 Sindelfingeniin liitettiin Darmsheimin ja Maichingenin kunnat.

## Ystävyyskaupungit
* Schaffhausen (Sveitsi, vuodesta 1952)
* Corbeil-Essonnes (Ranska, vuodesta 1961)
* Sondrio (Italia, vuodesta 1962)
* Dronfield (Yhdistynyt kuningaskunta, vuodesta 1971)
* Torgau (Saksa, vuodesta 1988)
* Győr (Unkari, vuodesta 1989)
* Chełm (Puola, vuodesta 2001)

Lähde:

## Lähteet

## Aiheesta muualla

*Kaupungin verkkosivut
Rotten Apples

**Rotten Apples** on rock-yhtye Smashing Pumpkinsin kokoelma-albumi. Yhdysvalloissa se julkaistiin vuonna 2001 yhdessä *[[Judas 0|Judas 0:n]]* kanssa. 

Albumin ironinen nimi tulee yhtyeen singlen "Tonight, Tonight" b-puolesta, ja toimii samalla metaforana yhtyeen uralle. Albumi debytoi 31. sijalla Yhdysvalloissa ja myi toukokuuhun 2005 mennessä 729&nbsp;000 kappaletta.

## Kappaleet
Kaikki kappaleet kirjoittanut Billy Corgan, ellei toisin mainittu.

### Yhdysvaltojen versio
#
#
#
#
#
#
#
#
#
#
#
#
#
#
#
#
#
#

### Kansainvälinen versio
#
#
#
#
#
#
#
#
#
#
#
#
#
#
#
#
#
#

## Kokoonpano
* Rick Nielsen – kitara
* D’Arcy Wretzky – basso
* Melissa Auf der Maur – basso
* Matt Walker – rummut
* Matt Cameron – rummut
* Jimmy Chamberlin – rummut

### Tuotanto
* Billy Corgan – tuottaja, taiteellinen johtaja
* Flood – tuottaja
* James Iha – tuottaja
* Alan Moulder – tuottaja
* Bjorn Thorsrud – tuottaja
* Butch Vig – tuottaja
* Howard Willing – tuottaja
* Brad Wood – tuottaja
* Ted de Bono – tuottaja
* Jennifer Quinn-Richardson – tuotantokoordinaattori
* Bon Harris – miksaaja
* Howie Weinberg – masteroija
* Roger Lian – digitaalinen editointi
* Greg Sylvester – taiteellinen johtaja
* Lisa Johnson – valokuvat, kansikuva
* Michael Lavine – valokuvat
* David LaChapelle – valokuvat
* Danny Clinch – valokuvat
* Melodie McDaniel – valokuvat
* Yelena Yemchuk – valokuvaus
* Lynne Fischer – valokuvaus

## Listasijoitukset
### Albumi

## Lähteet
Vesikidutus

**Vesikidutus** () on hukuttamista jäljittelevä kidutusmenetelmä. Menetelmässä kiinnisidotun kuulusteltavan pään päälle kaadetaan vettä, mikä aiheuttaa hukkumisrefleksin.

Menetelmä on vuosisatoja vanha. Yhdysvaltain CIA:n käyttämässä waterboarding-menetelmässä kuulusteltava sidotaan jalat hieman kallellaan olevan lankun korkeammalle puolelle ja pään päälle sidotaan kangas, jonka päälle kaadetaan vettä. Tunne tukehtumisesta johtaa yökkäysrefleksiin ja voimakkaaseen hukkumisen pelkoon. Menetelmä ei aiheuta välttämättä pysyviä ruumiillisia vammoja. Kokeissa CIA:n agentit, joilla tekniikkaa kokeiltiin, kestivät käsittelyä keskimäärin 14 sekuntia.

Monet ihmisoikeusryhmät ovat arvostelleet waterboardingia ja kutsuneet menetelmää kidutukseksi. Ihmisoikeusjärjestö Amnesty International on syyttänyt George W. Bushin hallintoa kidutuksen, etenkin vesikidutuksen, käytöstä. Bushin hallinnon mukaan vesikidutus oli tarpeellinen tapa saada terroristeiksi epäillyiltä kriittistä tiedustelutietoa. Kuulustelutekniikan asiantuntijat kertovat, ettei kovaotteisen kuulustelun tuloksiin voi luottaa, koska kidutettava on käsittelyn jälkeen tilassa, jossa hän on valmis tunnustamaan mitä tahansa tekemättömiäkin rikoksia.

Keväällä 2008 Yhdysvaltain senaatti sääti lain, joka olisi kieltänyt yksiselitteisesti vesikidutuksen käytön, mutta presidentti Bush esti lain voimaantulon veto-oikeudellaan. Hänen mielestään kidutuksen kieltäminen olisi rajoittanut hallituksen toimia ja kiduttamisen avulla Bushin hallinto voi toimia tulevaisuuden terrori-iskuja vastaan.

Yhdysvaltain entinen presidentti Barack Obama kielsi vesikidutuksen käytön Yhdysvalloissa vuonna 2009.

## Lähteet

## Aiheesta muualla
*HowStuffWorks: What is water boarding?
Luettelo Val-de-Marnen kunnista

Tämä on **luettelo [[Val-de-Marne]]n departementin kunnista** Ranskassa. Departementissa on 47 kuntaa. 

* (CAS) Haut Val de Marnen *[[communauté d'agglomération]]*, luotu vuonna 2001.
* (CAN) Nogent-Le Perreux'n *communauté d'agglomération*, luotu vuonna 2000.
* (CAC) Plaine Centrale du Val de Marnen *communauté d'agglomération*, luotu vuonna 2001.
* (CAV) Val de Bièvren *communauté d'agglomération*, luotu vuonna 2000.
Luettelo Seine-Saint-Denis’n kunnista

Tämä on **luettelo [[Seine-Saint-Denis]]'n departementin kunnista** Ranskassa. Departementissa on 40 kuntaa.

* (CAC) Clichy-sous-Bois-Montfermeil'n *[[communauté d'agglomération]]*, luotu vuonna 2001.
* (CAS) Plaine Communen *communauté d'agglomération*, luotu vuonna 2001.
Sebastian Karlsson

**Sebastian Karlsson**, taiteilijanimeltään **Sebastian** (s. 2. tammikuuta 1985,  Tukholma, Ruotsi), on ruotsalainen pop/rocklaulaja. Hän nousi julkisuuteen Idol 2005 -kykyjenetsintäohjelmassa, jossa hän sijoittui toiseksi.

Sebastianin ensimmäinen julkaisu oli *[[Do What You're Told]]* -single, joka piti Ruotsin singlelistan kärkipaikkaa hallussaan neljän viikon ajan. Ensimmäiseltä albumilta, nimeltään *[[Sebastian (albumi)|Sebastian]]*, julkaistiin singlenä myös *[[Indifferent]]*. Toinen albumi, *[[The Vintage Virgin]]*, julkaistiin maaliskuussa 2007. Sen singlejulkaisuja ovat *[[Words and Violence]]*, *[[I Can Feel You]]* ja *[[When the Night Comes Falling]]*, joista viimeksi mainitulla Sebastian osallistui Ruotsin euroviisukarsintoihin sijoittuen kahdeksanneksi. Molemmat albumit ovat ylittäneet kultalevyrajan Ruotsissa.

## Diskografia

### Albumit
* *[[Sebastian (albumi)|Sebastian]]* (2006)
* *[[The Vintage Virgin]]* (2007)
* *[[The Most Beautiful Lie]]* (2009)

### Singlet
* *[[Do What You're Told]]* (2006)
* *[[Indifferent]]* (2006)
* *[[Words and Violence]]* (2006)
* *[[When the Night Comes Falling]]* (2007)
* *[[I Can Feel You]]* (2007)
Reino Laine

**Reino Kalevi ”Reiska” Laine** (s. 11. heinäkuuta 1946 Helsinki) on suomalainen jazzrumpali, säveltäjä, järjestöaktiivi ja entinen kansanedustaja.

## Ura muusikkona
Laine aloitti muusikonuransa vuonna 1965 erilaisissa tanssiorkestereissa, muun muassa Olavi Virran yhtyeessä. Hän vietti 1960-luvulla vuoden Yhdysvalloissa hakien kokemusta muusikkona. Vuonna 1967 hän oli mukana voittamassa Montreux’n jazzfestivaalien yhtyekilpailua Eero Koivistoisen yhtyeessä. Voittoa on pidetty ensimmäisenä suomalaiselle jazzille osoitettuna kansainvälisenä tunnustuksena, ja sen ansiosta yhtye pääsi esiintymään Newportin jazzfestivaaleille Yhdysvaltoihin.

Laine on soittanut muun muassa Conjunto Baron -yhtyeessä, Juhani Aaltosen The Finnish Middle Aged All Stars -yhtyeessä, Pekka Pohjolan yhtyeessä, Vesa-Matti Loirin yhtyeessä, Claes Anderssonin triossa sekä omassa yhtyeessään Reiska Laine Bandissä, jonka kaikki jäsenet olivat Yrjö-palkittuja. Yhtye koottiin Suomen muusikkojen liiton 75-vuotisjuhlavuoden kunniaksi. Laine on esiintynyt myös yhdessä muun muassa yhdysvaltalaisten saksofonistien Dexter Gordonin, Clifford Jordanin ja Charlie Marianon kanssa.

Laine on ainoa suomalaismuusikko, joka on esiintynyt Pori Jazz -festivaalilla joka vuosi sen perustamisesta, vuodesta 1966 lähtien. Vuonna 1981 Laine palkittiin Yrjö-palkinnolla.

Lisäksi Laine on soittanut ja esiintynyt cameorooleissa useissa elokuvissa ja TV-sarjoissa.

Laineella on poika, Toni Viljami (s. 1974), joka on saanut nimensä yhdysvaltalaisen jazzrumpalin Tony Williamsin mukaan. Williamsia on pidetty Laineen suurimpana tyylillisenä vaikuttajana.

## Kansanedustajuus ja järjestötoiminta
Laine toimi Vasemmistoliiton kansanedustajana vuosina 1996&ndash;1999. Hän oli ehdolla Helsingin vaalipiirissä ja pääsi eduskuntaan Esko Seppäsen tilalle 19. marraskuuta 1996. Lisäksi hän on ollut Helsingin kaupunginvaltuuston jäsen 1997–2004, ensin Vasemmistoliiton edustajana ja vuodesta 2002 Vihreiden ryhmässä. Kaudella 2005–2008 hän oli Vihreiden varavaltuutettu. Vuoden 2003 eduskuntavaaleissa hän oli Vihreiden ehdokkaana Satakunnan vaalipiirissä. 

Laine on toiminut aktiivisesti eri kulttuurijärjestöissä ja -toimikunnissa, kuten Pori Jazzin hallituksessa (1991&ndash;2002, varapuheenjohtajana 2000), Valtion säveltaidetoimikuntassa (1986&ndash;1991, puheenjohtajana 1990&ndash;1991), Taiteen keskustoimikunnassa (1990&ndash;1991), Suomen Jazzliiton hallituksessa (1978&ndash;1985), Finland Festivals -valtuustossa (1994&ndash;?), Suomen kansallisoopperan säätiön hallintoneuvostossa (1998&ndash;?) sekä PAND – Taiteilijat rauhan puolesta -järjestössä (puheenjohtajana 1999).

## Populaarikulttuurissa
Suuren yleisön tietoisuuteen Reiska Laine tuli *[[Pulttibois]]*-sketsisarjan myötä 1980-luvun lopulla. Sarjassa Aake Kallialan ja Pirkka-Pekka Peteliuksen sketsihahmot, muusikot Rampe ja Naukkis kertoivat vitsejä, jotka he olivat kuulleet Reiskalta. Yleinen lausahdus oli ”Reiskahan elää vielä”.

## Lähteet

## Aiheesta muualla
*
Mathesonin klaani

**Mathesonin klaani** (gaeliksi *MacMhathain*) on yksi Skotlannin klaaneista Lochalshissa, Ylämaalla.

## Päällikkö
Sir Fergus John Matheson, 7th Baronet (vuodesta 1993)

## Tunnus
Fac et spera (Do and hope, Tee ja toivo)

## Historia
1400-luvun alussa Mathesonin klaani oli varsin vaikutusvaltainen, ja klaanin päälliköllä Alastair Mathesonilla oli vuoden 1427 tienoilla johdossaan noin 2000 miestä. Kuningas Jaakko I kuitenkin vangitutti ja teloitutti hänet, sillä hän kuningas pelkäsi klaanipäälliköiden vaikutusvaltaa. Jakobiittikapinan aikaan osa klaanin jäsenistä oli brittien, osa kapinallisten puolella.
Utgrynnan

**Utgrynnanin majakka** on vuonna 1960 rakennettu tutka- ja valomajakka Merenkurkussa 21 kilometriä Björköbystä länteen. Majakkarakennus sijaitsee Utgrynnanin matalalla ulkoluodolla, Valassaarten ja Norrskärin puolivälissä. Majakan rakennusmateriaalina on käytetty teräsbetonia, ja se toimii nykyisin tuuli- ja aurinkoenergialla. Majakkatorni on jaettu kuuteen kerrokseen välipohjilla, ja kerroksiin noustaan terästikkaita pitkin. Torniin on sijoitettu myös tutkamajakka. Majakka on tärkeä turvalaite Vaasan ja Uumajan väliselle laivaliikenteelle.  

Kun Utgrynnanin majakka valmistui vuonna 1960, voitiin noin viiden meripeninkulman päässä saaresta sijainnut järjestyksessä kolmas majakkalaiva, *[[majakkalaiva Helsingkallan|Snipan]]*, poistaa käytöstä. Alun perin majakan valo kantoi 15 meripeninkulmaa. Nykyisin kantomatka on 12 meripeninkulmaa.

## Utgrynnanin saari
Utgrynnanin saari koostuu moreenista ja suurista kivistä. Saarella kasvaa muun muassa ruohoa ja voikukkaa. Utgrynnanilla tavataan lukuisia lintulajeja, muun muassa haahkoja, lokkeja ja tiiroja. Saarella on 1800-luvulta peräisin oleva kalastajamökki.

## Lähteet
Sebastian (albumi)

**Sebastian** on ruotsalaislaulaja Sebastianin debyyttialbumi, joka julkaistiin 1. maaliskuuta 2006. Se nousi Ruotsissa usean viikon ajaksi listakärkeen, ja se saavutti kultalevyrajan (30 000 kappaletta).

Albumin suurin hitti oli 1. helmikuuta singlenä julkaistu *[[Do What You're Told]]* -kappale, joka piti neljän viikon ajan hallussaan Ruotsin singlelistan ykköstilaa. Toinen singlejulkaisu oli avausraita *[[Indifferent]]*.

## Kappaleet
# 
# 
# 
# 
# 
# 
# 
# 
# 
# 

## Lähteet
Kirk McLean

**Kirk Alan McLean** (s. 26. kesäkuuta 1966 Willowdale, Ontario, Kanada) on entinen jääkiekkomaalivahti, jonka seuroja National Hockey League -liigassa olivat New Jersey Devils, Vancouver Canucks, Carolina Hurricanes, Florida Panthers ja New York Rangers. Parhaiten hänet tunnetaan Vancouverin joukkueen vahtina.

Hänen ammattilaisuransa kesti vuodesta 1986 vuoteen 2001.

## Saavutuksia
 
* NHL:n parhaan maalivahdin Vezina Trophy -äänestyksessä kolmas vuonna 1989 ja toinen vuonna 1992
* pelasi  ssa 1990 ja 1992 
*  1992 
* Sporting News -lehden NHL-kakkostähdistössä vuonna 1992

## Aiheesta muualla
*
*
Teemu Koivistoinen

**Teemu Koivistoinen** on suomalainen taiteilija. Hän on valmistanut muun muassa lavatehosteita suomalaisille yhtyeille. Koivistoisen rakentamaa materiaalia on ollut mukana esimerkiksi Apulannan ja Lordin lavaesiintymisissä.

Hän on ollut lavastamassa elokuvia *[[Äideistä parhain (elokuva)|Äideistä parhain]]* (2005), *[[Juoppohullun päiväkirja (elokuva)|Juoppohullun päiväkirja]]* (2012) ja *[[He ovat paenneet]]* (2014).

## Aiheesta muualla
*
99 (luku)

**99** on luonnollinen luku, jota edeltää luku 98 ja seuraa luku 100.

## Matematiikassa
* 99 on yhdistetty luku.
* 99 on vajaa luku.
* 99 on palindromi binäärijärjestelmässä (11000112).
* 99 on Kaprekarin luku kymmenjärjestelmässä: 99^2=9801 ja 98+01=99.
* 99 on trimorfinen luku kymmenjärjestelmässä: 99^3=970\ 299.
* 99 on onnekas luku ().
* 99 on Harshad-luku viisijärjestelmässä (3445).
* 99 on Harshad-luku heksadesimaalijärjestelmässä.
* 99 on alkulukuserkkujen 97 ja 101 keskiarvo.
* 99 kuuluu Ulamin lukuihin.
* 99 voidaan muodostaa kolmen neliöluvun summana kolmella tavalla: 9^2+3^2+3^2, 7^2+7^2+1^2 tai 7^2+5^2+5^2.
* 99 voidaan muodostaa kahden neliöluvun erotuksena kolmella tavalla: 10^2-1^2, 18^2-15^2 tai 50^2-49^2.
* 99 voidaan muodostaa kolmen peräkkäisen kuutioluvun summana: 2^3+3^3+4^3.
* 99 on kokonaislukujen 1–11 tekijöiden summa.

## Luonnontieteissä
* Jaksollisessa järjestelmässä 99 on einsteiniumin järjestysluku.
* Rutenium-99 on ruteniumin vakaa isotooppi.
* 99 Dike on pikkuplaneetta.

## Uskonnoissa
Islamin mukaan Jumalalla (Allah) on 99 nimeä.  Jotkut muslimit uskovat, että ihmisen kämmeniin on ”kirjoitettu” tämä luku. Useimmilla ihmisillä kämmenistä löytyvät kuviot ”/\ |” (vasen kämmen) ja ”| /\” (oikea kämmen). Itäisissä arabimaissa nämä tulkitaan numeroiksi ”8 1” ja ”1 8”, joista saadaan 81+18=99.

## Urheilussa
Jääkiekkoilija Wayne Gretzkyn pelinumero ammattilaisliigoissa oli 99. Kukaan ei ollut ennen häntä käyttänyt sitä. Gretzkyn lopetettua uransa NHL-liiga jäädytti pelinumeron. Numero on ainoa, jonka jäädytys kattaa koko NHL:n, eikä sitä saa käyttää missään liigan joukkueessa.

## Muissa yhteyksissä
* *[[99 Luftballons]]* on Nenan kappale.

## Lähteet

## Aiheesta muualla